Intersukupuolisia ihmisiä syntyy jatkuvasti. Aikaisemmin heidän sukupuolensa on ollut vaikea määrittää, mutta tällä viikolla tapahtuneen tieteellisen läpimurron ansiosta ihmisen sukupuoli on tästä lähtien mahdollista määritellä 100% varmuudella.

Tutkija Bo Hager Itä-Suomen yliopistosta on tyytyväinen.

”Olemme kollegojen kesken tutkineet intersukupuolisuutta vuosikaudet, mutta yliopistojen rahoituksen leikkausten myötä tutkimus on valitettavasti nyt pysähtynyt. Onneksi saimme nyt työhömme vetoapua yllättävältä ulkopuoliselta taholta.”

Läpimurto tapahtuikin odottamattomasti poliittisesti aktiivisten nuorten kautta, jotka ovat tottuneet ajatella ennakkoluulottomammin kuin kaavoihin kangistuneet tutkijat.

”Nämä nuoret ratkaisivat suit sait koko sukupuolikysymyksen niin että jos syntyy lapsi jonka sukupuoli on epäselvä, niin sille iskee lippiksen päähän niin se on sillä päätetty. On ne kyllä niin viisaita.”

Tutkija Hagerin katse on täynnä ihailua.

”Siinä sen näkee ettei tutkimuksella oikein tee mitään tänä päivänä. Ainakaan jos on vähänkin maalaisjärkeä.”

Hager sanoo muutenkin saaneensa nuorista hyvän kuvan.

”Heillä ei ehkä ole perinteistä tietoa lääketieteestä, mutta olen positiivisesti yllättynyt miten fiksua nykynuoriso voi olla. Näilläkin reippailla pojilla ja tytöillä on paljon ikäistään vanhemman ihmisen ajatukset. Olen itse asiassa törmännyt hyvin samanlaisiin ajatuksiin isoisäni muistiinpanoissa, joka toimi tiedemiehenä 1940-luvun Saksassa.”